CELEX: 22012D0025(01)
Language: sk
Date: 2012-02-10 00:00:00
Title: Rozhodnutie Spoločného výboru EHP č. 25/2012 z  10. februára 2012 , ktorým sa mení a dopĺňa príloha XIII (Doprava) k Dohode o EHP

21.6.2012   
            
            
               SK
            
            
               Úradný vestník Európskej únie
            
            
               L 161/30
            
         ROZHODNUTIE SPOLOČNÉHO VÝBORU EHP
   č. 25/2012
   z 10. februára 2012,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 165/2011 z 19. decembra 2011 (1).
            
         
               (2)
            
            
               Nariadenie Komisie (EÚ) č. 36/2010 z 3. decembra 2009 o vzoroch Spoločenstva pre preukazy rušňovodičov, doplnkové osvedčenia, overené kópie doplnkových osvedčení a formuláre žiadosti o preukaz rušňovodiča podľa smernice Európskeho parlamentu a Rady 2007/59/ES (2) v znení korigenda uverejneného v Ú. v. EÚ L 286, 4.11.2010, s. 22, sa má začleniť do dohody,
            
         PRIJAL TOTO ROZHODNUTIE:
   Článok 1
   Za bod 42ga (rozhodnutie Komisie 2010/17/ES) prílohy XIII k dohode sa vkladá tento bod:
   
               „42 gb.
            
            
               
                  32010 R 0036: nariadenie Komisie (EÚ) č. 36/2010 z 3. decembra 2009 o vzoroch Spoločenstva pre preukazy rušňovodičov, doplnkové osvedčenia, overené kópie doplnkových osvedčení a formuláre žiadosti o preukaz rušňovodiča podľa smernice Európskeho parlamentu a Rady 2007/59/ES (Ú. v. EÚ L 13, 19.1.2010, s. 1) v znení korigenda uverejneného v Ú. v. EÚ L 286, 4.11.2010, s. 22.
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           Termíny ‚vzor Spoločenstva‘ a ‚vzor Európskych spoločenstiev‘ v nariadení a v prílohách k tomuto nariadeniu sa nahrádzajú termínom ‚vzor EHP‘, pokiaľ preukaz, doplnkové osvedčenie, overenú kópiu doplnkových osvedčení a formulár žiadosti o preukaz rušňovodiča vydáva členský štát EZVO.
                        
                     
                           b)
                        
                        
                           V prílohe I časti 3 písm. c) sa úvodná veta s ohľadom na štáty EZVO nahrádza takto:
                           ‚rozlišovací znak členského štátu EZVO, ktorý vydáva preukaz, vytlačený čiernou farbou vnútri čiernej elipsy.‘
                        
                     
                           c)
                        
                        
                           V prílohe I časti 3 písm. c) sa vkladá tento text:
                           
                                       ‚N
                                    
                                    
                                       :
                                    
                                    
                                       Nórsko‘.
                                    
                                 
                     
                           d)
                        
                        
                           V prílohe I časti 3 písm. d) sa vkladá tento text:
                           
                                       ‚nórčina
                                    
                                    
                                       :
                                    
                                    
                                       FØRERBEVIS‘.
                                    
                                 
                     
                           e)
                        
                        
                           V prílohe I časti 6 sa s ohľadom na štáty EZVO vkladá tento text:
                           ‚rozlišovací znak členského štátu EZVO, ktorý vydáva preukaz, vytlačený čiernou farbou vnútri čiernej elipsy.‘
                        
                     
                           f)
                        
                        
                           Obdĺžnik s dvanástimi hviezdami v doplnkovom osvedčení a formulári žiadosti o preukaz rušňovodiča podľa prílohy II časti 4, prílohy III časti 4 a prílohy IV časti 2 sa s ohľadom na štáty EZVO nahrádza rozlišovacou značkou vydávajúceho štátu EZVO, vytlačenou čiernou farbou vnútri čiernej elipsy.“
                        
                     
         Článok 2
   Znenie nariadenia (EÚ) č. 36/2010 v znení korigenda uverejneného v Ú. v. EÚ L 286, 4.11.2010, s. 22, v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 11. februára 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. februára 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 76, 15.3.2012, s. 57.
   
      (2)  Ú. v. EÚ L 13, 19.1.2010, s. 1.
   
      (3)  Ústavné požiadavky neboli oznámené.